kardosdrur/scandi-wiki huggingface dataset:
Tony Doyle

Tony Doyle (født 19. maj 1958 i Ashford i England, død 30. april 2023) var en cykelrytter fra England. Hans foretrukne disciplin var banecykling, hvor han vandt medaljer ved nationale- europæiske- og verdensmesterskaber. På landevej opnåede han blandt andet en andenplads fra Circuit des Ardennes 1979.

Doyle vandt sit første seksdagesløb i 1983, og den sidste af 23 sejre kom i 1994. To af sejrene kom ved Københavns seksdagesløb i 1987 og 1988, hvor han vandt med makker Danny Clark.

Efter han stoppede sin aktive karriere havde han flere fremtrædende poster indenfor britisk cykling.

Eksterne henvisninger 
 

Mandlige cykelryttere fra England
Vindere af Københavns seksdagesløb
René Pijnen

Marinus "René" Augustinus Josephus Pijnen (født 3. september 1946 i Woensdrecht) er en hollandsk forhenværende cykelrytter. Hans foretrukne disciplin var banecykling, hvor han har vundet medaljer ved EM, VM og OL.

Pijnen vandt mange seksdagesløb, med blandt andet to sejre ved Københavns seksdagesløb med makkerne Gert Frank (1979) og Patrick Sercu i 1982. 

Han kørte dog også lidt på landevejen, og han deltog i dette ved OL 1968 i Mexico City, hvor han først var med på det hollandske hold i 100 km tidskørsel. Sammen med Fedor den Hertog, Jan Krekels og Joop Zoetemelk kørte han de (reelt 104 km) i tiden 2.07.49,06 timer, hvilket var mere en 1½ minut foran de fire svenske Fåglum-brødre (Erik, Gösta, Sture og Tomas Pettersson) og nok til guldmedaljerne. Pijnen deltog også i det individuelle landevejsløb, hvor han blev bedste hollænder på en femteplads, lidt mere end to minutter efter den italienske vinder, Pierfranco Vianelli.

Han var professionel fra 1969 til 1987.

Referencer

Eksterne henvisninger 

 

Mandlige cykelryttere fra Nederlandene
Vindere af Københavns seksdagesløb
Deltagere for Holland ved sommer-OL 1968
Olympiske mestre fra Holland
Roman Hermann

Roman Hermann (født 27. marts 1953 i Schaan) er en forhenværende cykelrytter fra Liechtenstein. Hans foretrukne disciplin var banecykling, hvor han har vundet medaljer ved nationale, europæiske, og verdensmesterskaber.

Hermann vandt flere seksdagesløb, hvor sejren ved Københavns seksdagesløb i 1988 med makkeren Hans-Henrik Ørsted var én af dem. Sidste sejr kom året efter.

Eksterne henvisninger 
 

Mandlige cykelryttere fra Liechtenstein
Vindere af Københavns seksdagesløb
Dietrich Thurau

Dietrich ("Didi") Thurau (født 9. november 1954 i Frankfurt) er en tysk forhenværende cykelrytter.

Hans foretrukne disciplin er landevejscykling, hvor han har vundet Liège-Bastogne-Liège, og seks etaper ved Tour de France hvor han i 1977 havde den gule førertrøje i løbets første 15 dage, og med en samlet femteplads vandt han den hvide ungdomstrøje. To gange vandt han sølv ved verdensmesterskaberne i linjeløb.

Om vinteren kørte Thurau en del seksdagesløb, hvor det blandt andet blev til sejr ved Københavns seksdagesløb i 1984 med makker Albert Fritz.

Eksterne henvisninger 

 

Mandlige cykelryttere fra Tyskland
Vindere af Københavns seksdagesløb
Dieter Kemper

Dieter Kemper (født 11. august 1937 i Dortmund, død 11. oktober 2018 i Berlin-Pankow) var en cykelrytter fra Tyskland. Hans foretrukne disciplin var banecykling, hvor han vandt guld og bronze ved europa- og verdensmesterskaberne.

Kemper vandt 26 seksdagesløb, heriblandt Københavns seksdagesløb i 1976 med makker Graeme Gilmore.

I 1961 deltog han ved Tour de France, men udgik tidligt på grund af et styrt.

Eksterne henvisninger 

 

Mandlige cykelryttere fra Tyskland
Vindere af Københavns seksdagesløb
Donald Allan

Donald John Allan (født 24. september 1949 i Melbourne) er en forhenværende cykelrytter fra Australien. I 1972 deltog han ved de olympiske lege i landevejscykling, men det var på banen han havde mest succes.

Allan har kørt 107 seksdagesløb og vandt de 17. Med sin makker Danny Clark vandt han 15 løb, 15 andenpladser, 11 tredjepladser og 12 fjerdepladser i 71 starter. Ved Københavns seksdagesløb blev det til sejr i 1978, og andenpladsen de efterfølgende to år.

Eksterne henvisninger 
 

Mandlige cykelryttere fra Australien
Vindere af Københavns seksdagesløb
Personer fra Melbourne
Torsten Stiig Jansen

Torsten Stiig Jansen (født 24. juli 1963) er en dansk journalist. Han begyndte sin karriere på Ekstra Bladet for i 1996 at flytte til DR hvor han arbejdede som udlands-reporter, USA korrespondent, Udlandschef og nyhedsvært på TV Avisen.
Han forlod DR i 2007 efter at have fået stillingen som kulturattaché på Kongeriget Danmarks ambassader i Washington D.C.
I dag beklæder han stillingen som associate partner i Public affairs bureauet, LEAD Agency i København. Jansen har skrevet flere bøger, den seneste " Sprækker. Om rystelserne i venskabet mellem USA og Danmark" blev udgivet af forlaget Gyldendal i 2020. Bogen indeholder interviews med alle nulevende danske statsministre (2019).

Referencer 

Journalister fra Danmark
Den gale kong George

Den gale kong George (originaltitel: The Madness of King George) er en britisk historisk dramakomediefilm fra 1994, instrueret af Nicholas Hytner. Manuskriptet er baseret på Alan Bennetts skuespil The Madness of George III fra 1991. I hovedrollerne ses Nigel Hawthorne, Helen Mirren, Ian Holm, Amanda Donohoe, Rupert Graves og Rupert Everett.

Filmen modtog BAFTA-prisen for bedste britiske film og Hawthorne en for bedste mandlige hovedrolle.

Medvirkende 

 Nigel Hawthorne som Kong Georg d. 3.
 Helen Mirren som Dronning Charlotte
 Ian Holm som Francis Willis
 Amanda Donohoe som Lady Pembroke, Lady of the Bedchamber
 Rupert Graves som Oberst Greville
 Geoffrey Palmer som Doktor Warren
 Rupert Everett som George, Prins af Wales
 Jim Carter som Charles James Fox, oppositionsleder
 Julian Rhind-Tutt som Frederick, hertugen af York
 Julian Wadham som William Pitt den yngre, premierminister
 Anthony Calf som Lord Charles Fitzroy
 Adrian Scarborough som Fortnum
 John Wood som Lordkansler Lord Thurlow
 Jeremy Child som Black Rod
 Struan Rodger som Henry Dundas
 Janine Duvitski som Margaret Nicholson
 Caroline Harker som Mrs. Fitzherbert
 Roger Hammond som Baker
 Cyril Shaps som Pepys
 Selina Cadell som Mrs. Cordwell
 Alan Bennett som backbench-parlamentsmedlem, hvis tale bliver afbrudt af at folk løber ud for at se kongen
 Nicholas Selby som Speaker

Referencer

Eksterne henvisninger 
 

Britiske film fra 1994
Dramafilm fra Storbritannien
Engelsksprogede film
Historiske film fra Storbritannien
Biografiske film fra Storbritannien
Kvaløya

Kvaløya er navnet på flere norske øer:
 Kvaløya (Troms) – en ø i Tromsø kommune i Troms
 Kvaløya (Finnmark) – en ø i Hammerfest og Kvalsund kommuner i Finnmark
 Kvaløya (Sømna) – en ø i Sømna kommune i Nordland
 Kvaløya (Vikna) – en ø i Vikna kommune i Trøndelag
 Kvaløya (Flatanger) – en ø i Flatanger kommune iTrøndelag
 Kvaløya (Austevoll) – en ø i Austevoll kommune med nedlagt færgekaj.
Revsbotn

Revsbotn (nordsamisk Jáhkovuotna) er en fjord der går langs kommunegrænsen mellem Kvalsund og Måsøy kommuner i Troms og Finnmark fylke i Norge. Fjorden har indløb mellem Sauneset i nord og Kråkefjellneset i syd og går  20 kilometer mod sydøst til bygden Kokelv i bunden af fjorden.

De største bebyggelser ligger langs nordøstsiden af fjorden. Slåtten er en bygd inderst i Slåttenbugten på nordøstsiden. Lidt længere inde i fjorden stikker Kvalnesklubben ud i fjorden og forbi den ligger den lille fjordarm Lillefjorden og bebyggelsenn Lillefjord. På sydvestsiden ligger bygderne Bekkarbukt og Revsneshamn yderst i fjorden. Der er vejforbindelse mellem dem, men ikke til resten af kommunen. Fjorden er 230 meter på det dybeste, lige syd for Slåttenbugten. 

Fylkesvej 889 går langs den indre del af nordøstsiden af fjorden ud til Slåtten.

Kilder og henvisninger

Fjorde i Troms og Finnmark
Måsøy
Kvalsund
Kvalfjorden

Kvalfjorden (nordsamisk: Fállevuotna) er en fjord på nordsiden af Kvaløya i Hammerfest kommune i Troms og Finnmark  fylke i Norge. Fjorden har indløb mellem Brattneset i nord og Kvalfjordneset i syd og går tre kilometer mod vest til Vesterbotn.

Inderst i fjorden deler den sig i de to vige, Vesterbotn og Pollen. I begge disse ligger der enkelte huse. Fjorden er 88 meter på det dybeste, lige vest for Kvalfjordneset. 

Fylkesvei 391 (Finnmark) går langs dele af fjorden på vestsiden.

Kilder og henvisninger

Fjorde i Troms og Finnmark
Hammerfest
Rikke Bekker

Rikke Bekker (født 22. februar 1972) er chefredaktør på Fyns Amts Avis.
, sidder i øverste chefgruppe i Jysk Fynske Medier, er direktør i ejerselskabet AS Svendborg Avis og har en master i projekt- og innovationsledelse fra SDU.

Hun er uddannet journalist fra Danmarks Journalist Højskole i 1997. Siden har hun bl.a. arbejdet som redaktør og redaktionschef i produktionsmiljøet, været programredaktør på TV 2 og reporter på TV 2/Nyhederne og selvstændig tv-producent, inden hun i 2010 blev redaktionschef på Fyns Amts Avis. I 2013 forlod hun avisen for et job på TV 2/Fyn som udviklings- og redaktionschef.

Rikke Bekker var chefredaktør på det fælles-fynske udviklingsprojekt Stem'rne, hvor alle fynske nyhedsmedier i 2017 gik sammen om at få flere unge til at stemme ved kommunalvalget.

Tillidsposter: Rikke Bekker sidder i bestyrelsen for Teknologiens Mediehus, er næstformand for Svend Filmfestival, har været i juryer ved bl.a. Copenhagen TV-festival, Årets Pressefoto og Danske Mediers designpriser. 

Rikke Bekker bor i Svedborg med sin mand, Klaus Birch, der ejer tv-produktionsselskabet B-film. Sammen har de tre børn.

Kilder og henvisninger 

 Rikke Bekker ny chefredaktør på Fyns Amts Avis tv2fyn.dk 7. feb 2019

Chefredaktører fra Danmark
Personer i Kraks Blå Bog
Tony Dolan

Tony "Demolition" Dolan, også kendt som Demolition Man (født 21. januar 1964), er en engelsk musiker og skuespiller, mest kendt som bassist og sanger i heavy metal-bandene Atomkraft og Venom. Han spiller i øjeblikket i Venom Inc. sammen med andre tidligere Venom-medlemmer Mantas og Abaddon.

Eksterne henvisninger 
 

Musikere fra England
Skuespillere fra England
Personer fra Newcastle upon Tyne
Sophie Lauring

Sophie Lauring (født 17. november 1966) er en dansk skuespiller, teaterinstruktør og direktør for Mungo Park Kolding. 

Hun er uddannet skuespiller fra Skuespillerskolen ved Odense Teater i 1995, og var frem til  2013 tilknyttet Odense Teater som skuespiller, underviser og medlem af optagelsesudvalget på  Den Danske Scenekunstskole.
Siden 2004 teaterinstruktør på en lang række forestillinger bl.a. “Nabokrig” og “Anne Marie gift Carl-Nielsen” på Mungo Park Kolding (teater).
Fra 2008 – 2015 Bestyrelsesformand for BaggårdTeatret i Svendborg. Fra 2016 menigt medlem af bestyrelsen.
Fra 2011 – 2013 Leder og stifter af U-teater på Odens Teater.
Instruerer i 2017 forestillingen “Nationen” på Mungo Park Kolding

Kilder

Eksterne henvisninger 
 

Skuespillere fra Danmark
Silkeborgvej (Aarhus Kommune)

Silkeborgvej er en af de otte radiale hovedveje der fører fra oplandet ind til Aarhus, de syv andre er Randersvej, Viborgvej, Skanderborgvej, Århus Syd Motorvejen, Gl. Horsens Landevej, Oddervej og Grenåvej. Vejen er en del af hovedlandevej 195.

Linjeføring
Silkeborgvej i Aarhus Kommune er den østligste del af hovedlandevejen mellem Silkeborg og Aarhus. Vejen begynder ved Cereskrydset i Aarhus og bevæger sig herefter i vestlig retning gennem bydelene Åbyhøj, Brabrand og Årslev. Ude af Aarhus By passerer vejen Harlev, inden den i kommunen slutter ved Samkørselsplads Skovbys rundkørsel, for herefter at gå videre ind i Galten-Skovby og Skanderborg Kommune.

Vejens historie
Silkeborgvej blev først anlagt i 1854, efter Silkeborgs grundlæggelse som handelsplads i 1846.

Efter ophævelsen i 1903 af nogle restriktioner der forbød handel så tæt på Aarhus købstad, voksede et livligt handelsområde frem langs vejen. Mange klagede i tidens løb over vejen, der enten var støvet om sommeren, eller et mudderhul om vinteren, indtil den 1913 blev brolagt gennem Åbyhøj. I 1938 blev vejen belagt med beton, der senere blev erstattet af asfalt. 1995 blev vejen gennem det centrale Åbyhøj ombygget.

Ved sammenvoksningen af Aarhus Købstad med forstaden Åbyhøj, opstod et problem: begge byer havde en Silkeborgvej med hvert sit husnummersystem, og det var derfor nødvendigt med en reform. I Åbyhøj blev problemet klaret ved at hæve alle husnumre med tallet 200.

Kilder og henvisninger

Gader i Aarhus
Indfaldsveje i Danmark
Mandschauvinisme

Mandschauvinisme er et begreb der beskriver en form for sexisme, der omfatter nedvurderende opfattelser af kvinders evner, eller opfattelsen at mænd er kvinder overlegne. Som nedsættende udtryk om mænd kan det også beskrive en mand, der mener at have ret til at dominere og bestemme over kvinder. Mandschauvinisme bliver også jævnligt brugt som synonym til kvindehad, sexisme eller kvindeundertrykkelse. Den kvindelige modsætning er kvindechauvinisme.

Begrebet har rod i chauvinisme og fandt især anvendelse i 1970'ernes kvindebevægelser, hvor det blev brugt som et nedsættende udtryk om mænd og essensen af alt hvad, der er værd at hade hos det modsatte køn.

Se også 
 Kønsdiskrimination
 Chauvinisme
 Sexisme

Referencer 

Køn
Socialvidenskabelige begreber
Diskrimination
Sexisme
Kid Lucky

Kid Lucky er en fransk humoristisk tegneserie om den berømte cowboy Lucky Luke som barn. I første omgang blev der udgivet to album med lange historier i 1995 og 1997. I 2011 blev serien genoptaget med album, der hovedsageligt består af ensides historier. Sidstnævnte udgives på dansk af Forlaget Zoom.

Handling 
I de to første album rejser den forældreløse dreng Lucky Luke rundt i Det Vilde Vesten sammen med en gammel guldgraver. Undervejs redder han føllet Jolly Jumper og møder for første gang de unge Dalton-brødre.

Ved genoptagelsen blev der indledt med en baggrundshistorie om, hvordan Lucky Luke blev fundet som lille. Resten af serien består hovedsageligt af ensides historier om Lucky Lukes barndom hos en plejemor i Nothing Gulch og han og hans venner oplevelser.

Baggrund 
Tegneserien om den voksne Lucky Luke blev startet af Morris i 1946. I 1990'erne gav han Jean Léturgie og makkerparret Pearce mulighed for at begynde en serie om Lucky Lukes barndom. Pearce tegnede serien i en stil der var tilpasset Morris'. Før udgivelsen af det andet album, Oklahoma Jim, i 1997, kom det imidlertid til uoverensstemmelser mellem Pearce og forlaget Lucky Productions. Den franske originaludgave blev ikke solgt på normal vis men udgivet som et gratis bilag, der i dag er et efterspurgt samlerobjekt. Derefter indstillede Morris serien. Først i 2011 genoptog hans efterfølger Achdé serien, som han selv tegner. Desuden blev serien ændret fra lange historier til album med ensides historier.

Album 
På fransk blev de to første album udgivet af Lucky Comics som en del af den almindelige albumserie. Ved genoptagelsen med det tredje bind blev det til en selvstændig serie.

På dansk blev det første album udgivet som Lucky Kid 1: Lucky Luke som barn. Det efterfølgende album, Oklahoma Jim, blev imidlertid udgivet som nr. 59 i den almindelige serie. Senere blev det første album så genudgivet som nr. 72 i den almindelige serie med titlen Kid Lucky. Ved genoptagelsen blev det på ny til en selvstændig serie ligesom i Frankrig. De danske album i den genoptagede serie udgives af Forlaget Zoom i modsætning til serien om den voksne Lucky Luke, der udgives af Cobolt.

 1995: Lucky Luke som barn / Kid Lucky (Kid Lucky)
 1997: Oklahoma Jim (Oklahoma Jim)
 2011: Cowboy-lærlingen (L'apprenti cow-boy)
 2013: Et godt greb! (Lasso périlleux)
 2016: Squaw-statuen (Statue Squaw)
 2018: Følg pilen (Suivez la flèche)
 2019: Kid eller dobbelt (Kid ou double)

Eksterne henvisninger 
 Kid Lucky på Comicwiki
 Kid Lucky (1–2) på bdtheque.com (fransk) 
 Kid Lucky på bdtheque.com (fransk)

Noter 

Tegneserier fra Frankrig
Lucky Luke-universet
Indbildskhed

Indbildsk adj. for at en som har overdrevent høje tanker om sig selv, dvs. egen betydning og egne evner. 
Synonymer kan være opblæst.

Ord og vendinger
Egoisme

Egoisme er når man sætter sig selv og egne interesser før andre og deres interesser.

Se også 
 Etisk egoisme

 
Livsfilosofi
Selvisk

Selvisk er et adjektiv for når man kun varetager egne interesser og forølger egne behov. Synonymer kan være egoistisk eller egenkærlighed.

Ord og vendinger
Repparfjorden

Repparfjorden (nordsamisk Riehppovuotna) er en fjord i Kvalsund (Fálesnuorri) kommune i Troms og Finnmark  fylke i Norge.  Den ligger  sydøst for Kvaløya (Fálá) ved Kvalsundet og byen Kvalsund (Ráhkkerávju). Fjorden har indløb mellem Tappen i sydvest og bygden Klubbukt (Klubbogohppi) i nordøst, og går 13 kilometer mod sydøst til Oldernes i bunden af  fjorden, hvor Repparfjordelven løber ud.

Bygden Halsen (Čeavahaš) ligger ved Tappen, og lige sydøst for Tappen ligger bygden Slettelv. Bygden Oldervik ligger på østsiden lidt inde i fjorden. På sydvestsiden, et godt stykke inde i fjorden ligger Fægfjord (Veaigesvuotna).

Fjorden er 127 meter på det dybeste, som er midt i fjorden lige indenfor mundingen.

Riksvei 94 går langs hele sydvestsiden af fjorden, mens Fylkesvej 134 (Finnmark) går langs nordøstsiden.

Kilder og henvisninger

Fjorde i Troms og Finnmark

Kvalsund
Apex Legends

Apex Legends er et free-to-play battle royale-spil udviklet af Respawn Entertainment og er publiceret af Electronic Arts. Spillet foregår i det samme univers som 'Titanfall'. Spillet blev udgivet på Microsoft Windows, PlayStation 4 og Xbox One den 4. februar 2019. Kort efter at spillet blev udgivet, havde det over 10 millioner downloads.

Free-to-play
Computerspil fra 2019
Windows-spil
PlayStation 4-spil
Xbox One-spil
Electronic Arts-spil
Respawn Entertainment

Respawn Entertainment er et amerikansk computerspil-firma baseret i Beverly Hills, Californien. Respawn Entertainment blev opkøbt af Electronic Arts den 1. december 2017.

Spil 
 Titanfall 1 (2014)
 Titanfall 2 (2016)
 Titanfall: Assault (2017)
 Star Wars: Jedi Fallen Order (2019)
 Apex Legends (2019)

Computerspilsvirksomheder fra USA
Etableret i 2010
Klaus Myren Riis

Klaus Myren Riis (Født 7. juli 1987 i Nykøbing Mors
) er søn af en berømt professionel wrestler og skuespiller Asbjørn Riis. Klaus er en IFBB Pro bodybuilder. Klaus var den første mandlige danske bodybuilder der blev professionel i 2016.

Klaus Myren Riis startede med at bruge vægte og gå til taekwon-do da han var 8 år gammel.
Han var med i sin første bodybuilding-konkurrence, da han var 18 år, men startede som wrestler tidligere og var professionel wrestler til han blev 21 år gammel.
Han vandt da flere strongman-konkurrencer.
Klaus fortsatte med at dyrke bodybuilding, og efter kun fire konkurrencer vandt han sit IFFB Pro Card (professionel status) i Den Dominikanske Republik som 29-årig.
 
I 2018 debuterede Klaus som professionel i the IFBB Pro Classic Physique division, hvor han var med internationalt i både Spanien og Tyskland.

Mellem konkurrencerne har Klaus mange forskellige jobs, blandt andet er han model og har været med i forskellige magasiner såsom Muscle & Fitness og Muscular Development.

Klaus taler tre sprog flydende, nemlig dansk, engelsk og spansk, samt boet i fire forskellige lande.
I dag lever han i Silkeborg.

Wrestlere fra Danmark
Personer fra Nykøbing Mors
Dave Dave

David Rothenberg (født 18. juni 1976 i Brooklyn, New York, død 15. juli 2018 i Las Vegas, Nevada) var en amerikansk komiker og skuespiller.

Eksterne henvisninger

 

Komikere fra USA
Skuespillere fra New York
Personer fra Brooklyn
Heinrich Zille

Rudolf Heinrich Zille (10. januar 18589. august 1929) var en tysk illustrator, karikaturtegner, litograf og fotograf.

Liv 
Zille blev født i Radeburg nær Dresden, søn af urmager Johann Traugott Zill (Zille siden 1854) og Ernestine Louise (født Heinitz, datter af en minearbejder fra Erzgebirge). I 1867 flyttede hans familie til Berlin, hvor han graduerede fra grundskolen i 1872 og startede som lærling hos litograf.

I 1883 giftede han sig med Hulda Frieske, med hvem han havde tre børn. Hun døde i 1919.

Zille blev bedst kendt for sine (ofte sjove) tegninger, der fanger karakteristika hos mennesker, især "stereotyper", hovedsageligt fra Berlin, og mange af dem blev offentliggjort i den tyske ugesatiriske avis Simplicissimus. Han var den første, der skildrede det desperate sociale miljø i Berlin Mietskasernen (bogstaveligt talt "lejlighedskaserne"), bygninger med nogle gange et dusin personer pr. værelse, der flygtede fra landdistrikterne til den voksende industrielle storby under Gründerzeit, kun for at finde endnu dybere fattigdom i den voksende proletariske klasse.

Hans specielle talent var den skræmmende humoristiske skildring af, hvad der i virkeligheden var ganske usjove livsbetingelser for handicappede tiggere, tuberkuløse prostituerede og tjenestefolk og især deres børn, idet de forsøgte at få det bedste ud af livet og nægtede at give op.

Zille betragte ikke sig selv som en rigtig kunstner: han sagde ofte, at hans arbejde ikke var et resultat af talent, men kun af hårdt arbejde. Max Liebermann promoverede ham dog. Han kaldte ham til Berlin Sezession i 1903, udstillede Zille's arbejder og opfordrede ham til at sælge tegninger - og da Zille mistede sit job som litograf i 1910, opfordrede Liebermann ham til at leve alene af sine tegninger.

Berlins "almindelige folk" havde meget respekt for Zille, og meget sent i livet kulminerede hans berømmelse, da både fattigdom og ytringsfrihed nåede nye højder i de brølende tyvere, med Nationalgalleriet, der købte nogle tegninger i 1921, Kunstakademiet ærede ham med et professorat i 1924, og Gerhard Lamprecht lavede filmen Die Verrufenen baseret på hans tegneseriefigurer og historier i 1925. Hans 70 års fødselsdag i 1928 blev fejret i hele Berlin. Han døde et år senere.

Arv og æresbevisninger 
Heinrich-Zille-Park på Bergstraße i Berlin Mitte blev opkaldt til ære for ham af byen Berlin i 1948 og tidligere stod en statue af ham fra værkstedet Paul Kentsch, men statuens befindelse er i dag ukendt, og parken er i dag en legeplads for børn.

Referencer 

Fotografer fra Tyskland
Illustratorer fra Tyskland
Tour de La Provence 2019

Tour de La Provence 2019 var den 4. udgave af det franske landevejscykelløb. Løbet foregik i perioden 14. til 17. februar 2019. Løbet var en del af UCI Europe Tour 2019 og var i kategorien 2.1. Den samlede vinder blev spanske Gorka Izagirre fra .

Hold og ryttere

Danske ryttere
Jonas Gregaard kørte for 
Kasper Asgreen kørte for 
Asbjørn Kragh Andersen kørte for 
Niklas Eg kørte for

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 

2019
UCI Europe Tour 2019
Gl. Horsens Landevej

Gl. Horsens Landevej eller Landevejen er en af de otte radiale hovedveje der fører fra oplandet ind til Aarhus, de syv andre er Randersvej, Viborgvej, Silkeborgvej, Skanderborgvej, Århus Syd Motorvejen, Oddervej og Grenåvej. Vejen er en del af hovedlandevej 433.

Linjeføring
Gl. Horsens Landevej i Aarhus Kommune udgør en nordlig del af hovedlandevejen mellem Horsens og Aarhus. Vejen begynder i bydelen Slet ved Ellemosevej og bevæger sig herefter i sydlig retning gennem bydelen Tranbjerg . Ude af Aarhus By fortsætter vejen til Solbjerg, inden den ved Solbjerg Søvej tager navneforandring til Gammel Horsens Vej og fortsætter mod Hovedgård og Horsens.

Kilder og henvisninger

Gader i Aarhus
Indfaldsveje i Danmark
Tour Colombia 2019

Tour Colombia 2019 var den 2. udgave af det colombianske landevejscykelløb. Løbet foregik i perioden 12. til 17. februar 2019. Løbet var en del af UCI America Tour 2019 og var i kategorien 2.1. Den samlede vinder blev colombianske Miguel Ángel López fra .

Hold

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Sprintkonkurrencen

Ungdomskonkurrencen

Holdkonkurrencen

Startliste

Eksterne henvisninger 

2019
Cykelløb i 2019